
	Comisia juridică, de disciplină şi imunităţi
     Bucureşti, 07.03.2011
          Nr. 31/1032
	
	Comisia pentru industrii şi servicii
    Bucureşti, 07.03.2011
           Nr. 23/316/2010


        P.L.x673/2010
Biroul Permanent

al

Camerei  Deputaţilor

Vă înaintăm, alăturat, RAPORTUL COMUN asupra propunerii legislative pentru completarea Ordonanţei de urgenţă a Guvernului nr.195/2002 privind circulaţia pe drumurile publice, trimis comisiilor sesizate în fond cu adresa nr. PL-x 673 din 17 noiembrie 2010 şi înregistrată cu nr. 31/1032 din 18 noiembrie 2010, respectiv nr. 23/316/2010 din 18 noiembrie 2010.
	PREŞEDINTE,

                       Daniel Buda

	PREŞEDINTE,

Iulian Iancu

Comisia juridică, de                                                            Comisia pentru industrii
disciplină şi imunităţi                                                                       şi servicii

Bucureşti, 07.03.2011                                                             Bucureşti, 07.03.2011
      Nr. 31/1032                                                                             Nr.23/3162010

  PL-x 673/2010
RAPORT   COMUN

asupra propunerii legislative pentru completarea Ordonanţei de urgenţă
a Guvernului nr.195/2002 privind circulaţia pe drumurile publice
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi  şi Comisia pentru industrii şi servicii au fost sesizate, spre dezbatere, în fond, cu propunerea legislativă pentru completarea Ordonanţei de urgenţă a Guvernului nr.195/2002 privind circulaţia pe drumurile publice, trimis cu adresa nr.PL.x.673 din 17  noiembrie 2010 şi înregistrată cu nr. 31/1032 din 18 noiembrie 2010, respectiv nr. 23/316/2010 din 18 noiembrie 2010.

Senatul, în calitate de primă Cameră sesizată, a respins propunerea legislativă în şedinţa din data de 8 noiembrie 2010.
Potrivit prevederilor art. 75 din Constituţia României, republicată şi ale art.92 alin.(9) pct.2 din Regulamentul Camerei Deputaţilor, republicat, Camera  Deputaţilor este  Cameră decizională. 

Propunerea legislativă a fost avizată favorabil de Consiliul Legislativ, cu avizul nr.629 din 19 mai 2010.

Guvernul României, prin punctul vedere transmis cu adresa nr.2091 din 9 august 2010, nu susţine adoptarea acestei iniţiative legislative.

Propunerea legislativă a fost avizată negativ de Comisia pentru apărare, ordine publică şi siguranţă naţională şi de Comisia pentru administraţie publică, amenajarea teritoriului şi echilibru ecologic, cu avizele nr.32/331 din 23 noiembrie 2010, respectiv nr.26/1718 din 30 noiembrie 2010.

Propunerea legislativă are ca obiect de reglementare completarea Ordonanţei de urgenţă a Guvernului nr.195/2002 privind circulaţia pe drumurile publice, republicată, cu modificările şi completările ulterioare, în sensul instituirii regulilor privind amplasarea dispozitivelor destinate măsurării vitezei.


În conformitate cu prevederile art.61 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat iniţiativa legislativă mai sus menţionată şi documentele conexe în şedinţa din 8 februarie 2011, iar membrii Comisiei pentru industrii şi servicii în şedinţa din 1 martie 2011. 

La lucrările Comisiei juridice, de disciplină şi imunităţi au participat, din totalul de 26 de membri, un numar de 18 deputaţi, iar la lucrările Comisiei pentru industrii şi servicii au participat, din totalul de 25 de membri, un numar de 24 de deputaţi.

La lucrările Comisiei juridice de disciplină şi imunităţi au participat, în calitate de invitaţi, din partea Ministerului Administraţiei şi Internelor, domnul Ion Dascălu – secretar de stat şi domnul Lucian Diniţă – director, Direcţia Rutieră.

La lucrările Comisiei pentru industrii şi servicii au participat, în calitate de invitaţi, din partea Ministerului Administraţiei şi Internelor, doamna Irina Alexe – chestor, doamna Nina Badea – ofiţer superior specialist, domnul Paul Toma – ofiţer superior specialist.

Cu ocazia dezbaterilor s-a constatat că, referitor la introducerea unor reglementări privind achiziţionarea, instalarea şi întreţinerea dispozitivelor de măsurare şi înregistrare a vitezei de deplasare a vehiculelor, acestea nu pot fi acceptate în condiţiile în care conţin date tehnice, o parte dintre ele fiind preluate din Ordinul Biroului Român de Metrologie Legală nr.301/2005 privind aprobarea Normei de metrologie legală NML 021-05 „Aparate pentru măsurarea vitezei de circulaţie a autovehiculelor”, cu modificările ulterioare. De asemenea, s-a apreciat că nu este de esenţa unei legi modalitatea concretă de realizare a semnalizării zonelor monitorizate, acestea putând fi reglementate prin acte normative de nivel inferior sau prin standarde. Propunerea de instalare a echipamentelor de măsurare a vitezei de circulaţie a autovehiculelor în apropierea unităţilor de învăţământ, pieţelor, târgurilor şi spitalelor este ineficientă, pentru creşterea siguranţei rutiere în aceste zone ar trebui instalate amenajări rutiere de tipul limitatoarelor de viteză. De asemenea, s-a apreciat că, în planul securităţii rutiere, este greşită măsura de a impune o distanţă minimă la care trebuie instalate echipamentele de măsurare a vitezei de circulaţie a autovehiculelor, având în vedere că există puncte negre situate la numai câţiva kilometri unele de altele, iar cestea, după aplicare măsurilor specifice de creştere a siguranţei rutiere, migrează în zonele apropiate, pretabile la producerea accidentelor de circulaţie. 
În urma dezbaterilor, membrii celor 2 Comisii au hotărât, cu unanimitate de voturi, să propună plenului Camerei Deputaţilor respingerea propunerii legislative pentru completarea Ordonanţei de urgenţă a Guvernului nr.195/2002 privind circulaţia pe drumurile publice. 

În raport de obiectul şi conţinutul său, proiectul de lege  face parte din categoria legilor ordinare.

PREŞEDINTE ,                                         PREŞEDINTE,
Daniel Buda                                             Iulian Iancu

	      SECRETAR,

    Gabriel Andronache
	SECRETAR,

Mircea Marin


Consilier parlamentar Ioan Bivolaru                               





  Consilier, Paul Şerban

